text: Lokalkendskab hos politipatrulje gav narkofangst
  30 oktober 2016 kl. 05.38
  En patrulje i Sønderborg blev natten til søndag kaldt ud til noget der lignede et indbrud. Takket være deres store lokalkendskab blev det til en god narkofangst.
  Politipatruljen blev natten til søndag kaldt ud på en adresse, da nogle borgere havde observeret noget, der lignede et indbrud.
  - Takket være vores dygtige betjente med stort lokalkendskab til steder og mennesker, fandt de hurtigt ud af, at det ikke drejede sig om et indbrud. I stedet fandt de en god mængde hash og amfetamin, fortæller Ole Aamann, vagtchef ved Syd- og Sønderjyllands Politi.
  Hvor store mængder, der er fundet, vil vagtchefen ikke udtale sig om af hensyn til den videre efterforskning.
  Patrulje i Sønderborg blev kaldt ud til mistænkeligt forhold. Takket være deres store lokalkendskab blev det til en god narkosag. #politidk pic.twitter.com/mKbR13BQPr
  
  